PRINOS VERII, PRIN VERS, CÂNTEC ŞI IMAGINE

PRINOS VERII, PRIN VERS, CÂNTEC ŞI IMAGINE

Sub aceste auspicii, Fundaţia Literar-Istorică „Stoika” a organizat în data de 4 iulie 2017, în cadrul Complexului Balnear „ŞOIMUL” din Comuna Telega (jud. Prahova), un antrenant program în care personalităţi ale culturii şi artei din Municipiul Bucureşti şi din ţară şi-au prezentat creaţiile proprii. Programul a debutat cu o scurtă alocuţiune rostită de primarul Comunei Telega, Gheorghe Ilie. A urmat o vizită de documentare la închisoarea Doftana din localitate.

Pe tema prestabilită, „Vara”, au recitat sau au citit din creaţiile lor: Corneliu Zeana, Floarea Necşoiu, Elena Armenescu, Beatrice Kiseleff, Ion Raţiu, Mihaela Cazimirovici, Magda Băcescu, Dorel Vidraşcu, Ştefan Apostol, Ion Ciocioi, Puiu Răducanu (Rm. Vâlcea), Gabriel I. Năstase, Ion Condor, Mihai Costin, Viorel Gaftea, Mihai Şurubaru, Horaţiu Măndăşescu, Viorel Gh. Speteanu, Mihai Iacob, Ovidiu Ţuţuianu.

Doina Bârcă, secretar literar al fundaţiei, a făcut cunoscute câteva dintre preocupările acesteia pentru promovarea culturii în cadrul altor ONG-uri cu activităţi asemănătoare.

Gabriela Dancu, director în cadrul Direcţiei de Cultură a Primăriei Sectorului 2, a fost o prezenţă activă în susţinerea programului stabilit. Şi-au prezentat creaţii de artă plastică pictoriţele Elena Dumitrescu, Ana Iacob şi Neluţa Stăicuţ. Asupra lor, un punct de vedere pertinent l-a avut criticul de artă Vergil Cojocaru (COVER). Cunoscutul caricaturist Radu Julian, în cuvantul său, a explicat sensul unor schiţe/caricaturi prezentate într-o scurtă expoziţie de la faţa locului.

Virtuoşii interpreţi de muzică folk şi jazz Tic Petroşel şi Valery Meyn au susţinut un înflăcărat mini concert, cu partituri din creaţia românească şi internaţională. O prezenţă aparte, cu intervenţii de un înalt nivel literar şi artistic, a aparţinut cunoscutului scriitor George Stanca. În încheierea programului artistic, Vasile Topârceanu a interpretat un potpuriu din îndrăgite melodii, operă/operetă/muzică uşoară.

Realizatorul şi moderatorul evenimentului, Florian Laurenţiu Stoica, preşedintele fundaţiei, a asigurat, prin intervenţiile sale, climatul necesar pentru derularea în condiţii optime a tuturor punctelor cuprinse în program. Şi-au adus contribuţia la succescul acţiunii: Dragoş Stoica, Ion Mihai, Cristian Baicu, Mugur Băileşteanu.

În încheiere, participanţii au putut aprecia o serie întreagă de delicatese din bucătăria prahoveană.

RED.

Contents